จังหวัดโทจิงิ

จังหวัดโทจิงิ () เป็นจังหวัดหนึ่งในภูมิภาคคันโตบนเกาะฮนชู ประเทศญี่ปุ่น มีเมืองหลวงคืออุตสึโนมิยะซึ่งมีชื่อเสียงในด้านร้านขายเกี๊ยวซ่าเลิศรส และยังมีศูนย์การค้าที่ใหญ่ที่สุดแห่งหนึ่งในภูมิภาคคันโตทางตอนเหนือได้แก่เบลล์มอลล์

 ภูมิศาสตร์และการปกครอง 
จังหวัดโทจิงิมีพื้นที่ 6,408.09 ตารางกิโลเมตร จังหวัดโทจิงิไม่มีชายฝั่งทะเล ตั้งอยู่ทางตอนบนของภูมิภาคคันโต และมีอาณาเขตติดต่อกับภูมิภาคโทโฮกุ โดยพรมแดนด้านทิศเหนือติดต่อกับจังหวัดฟูกูชิมะ ส่วนอีกสามด้านล้อมรอบด้วยจังหวัดในภูมิภาคคันโตสามจังหวัด โดยพรมแดนส่วนใหญ่ติดต่อกับจังหวัดอิบารากิและจังหวัดกุมมะ และมีพรมแดนสั้น ๆ ทางทิศใต้ติดต่อกับจังหวัดไซตามะ

พื้นที่ประมาณร้อยละ 21 ของจังหวัดโทจิงิอยู่ในเขตอุทยาน อุทยานแห่งชาติสองแห่งมีพื้นที่คาบเกี่ยวกับจังหวัดโทจิงิ ได้แก่อุทยานแห่งชาตินิกโกและอุทยานแห่งชาติโอเซะ และนอกจากนี้ยังมีอุทยานระดับจังหวัดอีก 8 แห่ง

 เขตการปกครอง 
+ แผนที่จังหวัดโทจิงิแสดงเขตการปกครองต่าง ๆ 

จังหวัดโทจิงิประกอบด้วย 14 นคร 5 อำเภอ และ 11 เมือง พื้นที่ที่แสดงในตารางมาจากรายงานของสำนักงานสารสนเทศภูมิศาสตร์แห่งประเทศญี่ปุ่นใน พ.ศ. 2560 และจำนวนประชากรที่แสดงในตารางมาจากรายงานสำมะโนประชากรประจำ พ.ศ. 2558 ของสำนักงานสถิติ กระทรวงกิจการภายในประเทศและการสื่อสาร โดย 14 นครในจังหวัดโทจิงิมีพื้นที่รวมกัน 5,053.84 ตารางกิโลเมตร หรือคิดเป็นร้อยละ 78.87 ของพื้นที่จังหวัด และมีประชากรรวม 1,731,571 คน หรือคิดเป็นร้อยละ 87.71 ของประชากรทั้งจังหวัด

 นคร 
 นคร  ภาษาญี่ปุ่น  โรมาจิ  พื้นที่(ค.ศ. 2017)  ประชากร(ค.ศ. 2015)  ความหนาแน่น(คน/ตร.กม.) คานูมะ 鹿沼市  Kanuma-shi  490.64  98,374  201 ชิมตสึเกะ 下野市  Shimotsuke-shi  74.59  59,431  797 ซากูระ さくら市  Sakura-shi  125.63  44,901  357 ซาโนะ 佐野市  Sano-shi  356.04  118,919  334 โทจิงิ 栃木市  Tochigi-shi  331.50  159,211  480 นาซุการาซูยามะ 那須烏山市  Nasukarasuyama-shi  174.35  27,047  155 นาซุชิโอบาระ 那須塩原市  Nasushiobara-shi  592.74  117,146  198 นิกโก 日光市  Nikkō-shi  1,449.83  83,386  58 โมโอกะ 真岡市  Mooka-shi  167.34  79,539  475 ยาอิตะ 矢板市  Yaita-shi  170.46  33,354  196 อาชิกางะ 足利市  Ashikaga-shi  177.76  149,452  841 อุตสึโนมิยะ (เมืองหลวง) 宇都宮市  Utsunomiya-shi  416.85  518,594  1,244 โอตาวาระ 大田原市  Ōtawara-shi  354.36  75,457  213 โอยามะ 小山市  Oyama-shi  171.76  166,760  971 ทุกนคร  5,053.84  1,731,571  343

 อำเภอและเมือง 
จังหวัดโทจิงิมี 5 อำเภอ โดยแต่ละอำเภอมีเขตการปกครองต่าง ๆ ดังนี้

 อำเภอ  เมือง  ภาษาญี่ปุ่น  โรมาจิ  พื้นที่(ค.ศ. 2017)  ประชากร(ค.ศ. 2015)  ความหนาแน่น(คน/ตร.กม.)   河内郡  Kawachi-gun  54.39  31,046  571 คาวาจิ  เมืองคามิโนกาวะ  上三川町  Kaminokawa-machi  54.39  31,046  571   下都賀郡  Shimotsuga-gun  91.32  65,243  714 ชิมตสึงะ  เมืองโนงิ  野木町  Nogi-machi  30.26  25,292  836 ชิมตสึงะ  เมืองมิบุ  壬生町  Mibu-machi  61.06  39,951  654   塩谷郡  Shioya-gun  246.92  41,134  166 ชิโอยะ  เมืองชิโอยะ  塩谷町  Shioya-machi  176.06  11,495  65 ชิโอยะ  เมืองทากาเนซาวะ  高根沢町  Takanezawa-machi  70.87  29,639  418   那須郡  Nasu-gun  565.12  41,883  74 นาซุ  เมืองนากางาวะ  那珂川町  Nakagawa-machi  192.78  16,964  88 นาซุ  เมืองนาซุ  那須町  Nasu-machi  372.34  24,919  67   芳賀郡  Haga-gun  396.50  63,378  160 ฮางะ  เมืองมาชิโกะ  益子町  Mashiko-machi  89.40  23,281  260 ฮางะ  เมืองโมเตงิ  茂木町  Motegi-machi  172.69  13,188  76 ฮางะ  เมืองอิจิไก  市貝町  Ichikai-machi  64.25  11,720  182 ฮางะ  เมืองฮางะ  芳賀町  Haga-machi  70.16  15,189  216 ทุกเมือง  1,354.25  242,684  179

 สถานที่ท่องเที่ยว 
นครนิกโกในจังหวัดโทจิงิ เป็นที่ตั้งของศาลเจ้าและวัดที่องค์การยูเนสโกได้ขึ้นทะเบียนเป็นมรดกโลก นครนิกโกนี้ใช้เวลาเดินทางโดยรถไฟจากกรุงโตเกียวเพียง 1 ชั่วโมง

แหล่งท่องเที่ยวที่มีชื่อเสียงอื่น ๆ ได้แก่ เมืองนาซุ ซึ่งมีชื่อเสียงในด้านรีสอร์ตน้ำพุร้อน รีสอร์ตสกี และแหล่งผลิตเหล้าสาเก เมืองนี้ยังเป็นที่ตั้งของตำหนักที่ประทับประจำราชวงศ์ มีสถานีรถไฟนาซุ-ชิโอบาระเป็นสถานีใหญ่ที่รองรับขบวนรถด่วนชิงกันเซ็ง รีสอร์ตน้ำพุร้อนที่มีชื่อเสียงอีกแห่งหนึ่งอยู่ที่คินูงาวะ

 อ้างอิง 

 แหล่งข้อมูลอื่น 

 เว็บไซต์ทางการของจังหวัดโทจิงิ
 Tochigi International Association Website 



โทจิงิ